DUL 3
Kwo i Paradic Onongo Tye Nining?
Jehovah omiyo bot Adam ki Kawa jami mabeco mapol. Acakki 1:28
Kawa aye dako mukwongo ma Jehovah ocweyo, ci omiye bot Adam me bedo dakone.—Acakki 2:21, 22
Jehovah ocweyogi ki tam kacel ki kom ma roc nyo bal mo pe iye.
Pacogi me Paradic onongo poto me Eden—kabedo mo mamwonya adada ma kulu mol ki iye dok nyig yadi me acama ki lee dwong iye.
Jehovah onongo loko kwedgi; en obedo lapwonygi. Ka guwinyo lokke, kono gubedo kwo nakanaka i Paradic i lobo.
Lubanga owacci pe myero gucam nyig yat acel ki i kin yadi ducu. Acakki 2:16, 17
Jehovah onyutu yat mo acel ma tye i poto bot Adam ki Kawa dok ocikogi ni ka gucamo nyig meno ci gibito.
Lamalaika acel ojemo i kom Lubanga. Lamalaika meno en aye Catan Larac-ci.
Catan onongo pe mito ni Adam ki Kawa guwiny Jehovah. Pi man, en otiyo ki twol me tito bot Kawa ni ka en ocamo nyig yat meno, Kawa pe bito, ento bidoko calo Lubanga. Meno gire onongo lok goba.—Acakki 3:1-5.
wol_Latn tpi_Latn hau_Latn luo_Latn quy_Latn luo_Latn luo_Latn run_Latn luo_Latn dik_Latn luo_Latn